b'\n_START_ARTICLE_\nRay Romano\n_START_PARAGRAPH_\nRaymond Romano (s. 21. joulukuuta 1957 New York) on yhdysvaltalainen n\xc3\xa4yttelij\xc3\xa4 ja koomikko. H\xc3\xa4net tunnetaan parhaiten p\xc3\xa4\xc3\xa4roolista tv-komediasta Kaikki rakastavat Raymondia. H\xc3\xa4nen muita merkitt\xc3\xa4v\xc3\xa4 roolejaan ovat mm. \xc3\xa4\xc3\xa4nirooli Ice Age -elokuvissa ja Handy Harrisonin rooli elokuvassa Villi valtataistelu (Welcome to Mooseport, 2004). H\xc3\xa4n on my\xc3\xb6s tuottanut Kaikki rakastavat Raymondia ja voittanut roolistaan Emmyn. _NEWLINE_Vuonna 2010 Forbes julkaisi "Hollywood\'s Animation A-List" listan, jossa lueteltiin kymmenen menestyksekk\xc3\xa4int\xc3\xa4 hollywood-n\xc3\xa4yttelij\xc3\xa4\xc3\xa4 animaatioiden parissa. Menestys mitattiin elokuvien lipuntulojen perusteella, jonka my\xc3\xb6t\xc3\xa4 Romano oli listalla yhdeks\xc3\xa4nten\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nRomano on naimisissa Anna Scarpullan kanssa jonka kanssa h\xc3\xa4nell\xc3\xa4 on nelj\xc3\xa4 lasta: Alexandra (s. 1990), kaksospojat Matthew ja Gregory (s. 1993) ja Joseph Raymond (s. 1998). Romano harrastaa aktiivisesti golfia, niin kuin h\xc3\xa4nen roolihahmonsa tv-sarjassa Kaikki rakastavat Raymondia.'